Ιερά Μητρόπολις Ισπανίας και Πορτογαλίας

Η Ιερά Μητρόπολη Ισπανίας και Πορτογαλίας είναι η Ορθόδοξη Μητρόπολη, υπό την δικαιοδοσία του Οικουμενικού Πατριαρχείου της Κωνσταντινούπολης.

Στην πνευματική και διοικητική του δικαιοδοσία περιλαμβάνεται η Ιβηρική Χερσόνησος, δηλαδή η Ισπανία, η Πορτογαλία, η Ανδόρρα, το Γιβραλτάρ, και οι Βαλεαρίδες Νήσοι, οι Κανάριες Νήσοι, οι Αζόρες και η Μαδέρα.

Η Μητρόπολη ιδρύθηκε στις 20 Ιανουαρίου 2003 με απόφαση της Αγίας και Ιεράς Συνόδου του Οικουμενικού Πατριαρχείου Κωνσταντινουπόλεως από απόσπαση της Ιεράς Μητροπόλεως Γαλλίας και Εξαρχίας Ιβηρίας. Στην Ισπανία είναι αναγνωρισμένο, από το 2006, Νομικό Πρόσωπο από το Κράτος, με Διάταγμα του αρμόδιου Υπουργείου Δικαιοσύνης. Από το 2013, αναγνωρίστηκε νομικά ως Θρησκευτικό Συλλογικό Πρόσωπο στο Κράτος της Πορτογαλίας.

Ιστορικά Στοιχεία 

Η Ελληνορθόδοξη παρουσίας στη Μαδρίτη βρίσκονται στα 1890-1895 όταν στους λίγους Έλληνες διπλωματικούς υπαλλήλους προστίθενται μερικές οικογένειες σφουγγαράδων από τα Δωδεκάνησα και γουναράδων από τη Δυτική Μακεδονία.

Το 1949 ιδρύεται επίσημα η Ελληνορθόδοξη Κοινότητα της Μαδρίτης και διορίζεται ο πρώτος μόνιμος ιερέας. Εξαρχής η Ελληνορθόδοξη Ενορία και Κοινότητα του Αγίου Ανδρέα είχε χαρακτήρα δίγλωσσο, δηλαδή ένωνε τους λίγους Έλληνες και Σλάβους κατοίκους της Ιβηρικής πρωτεύουσας και αυτή η πρώτη ενορία χρησιμοποιεί ως ευκτήριο οίκο ένα διαμέρισμα στο κέντρο της Μαδρίτης. Η ενορία αυτή αναγνωρίζεται από το Υπουργείο Εξωτερικών το 1949, και το 1968 από το Υπουργείο Δικαιοσύνης (Γενική Διεύθυνση Θρησκευτικών Υποθέσεων), ενώ το 1991 μετατρέπεται σε «Ελληνική Ορθόδοξη Εκκλησία της Ισπανίας». Με την επωνυμία αυτή και κάτω από τη νομική φιλοξενία της Προτεσταντικής Ομοσπονδίας της Ισπανίας, εντάσσεται στη Συμφωνία - Convenio που έγινε μεταξύ του Ισπανικού κράτους και της Προτεσταντικής Ομοσπονδίας της Ισπανίας, το οποίο επεκυρώθη την 10η Νοεμβρίου 1992 από την Βουλή. Σημαντικός σταθμός στην ιστορία της Ελληνορθόδοξης Ενορίας της Μαδρίτης το γεγονός της απόκτησης οικοπέδου το 1970 και μέσα σε τρία χρόνια κατασκευάστηκε Ναός, Ιερατική Κατοικία και Ενοριακοί χώροι, με τα εγκαίνια να γίνονται στα τέλη του 1973, από τον τότε Μητροπολίτη Γαλλίας και Έξαρχο πάσης Ιβηρίας Μελέτιο.

Εκκλησιαστικά η Ισπανία και η Πορτογαλία μέχρι το 1963 υπάγονταν στην Αρχιεπισκοπή Θυατείρων και Μεγάλης Βρετανίας, ενώ μέχρι τον Ιανουάριο του 2003 στη Μητρόπολη Γαλλίας και Εξαρχία Ιβηρικής.

Αυτήν τη στιγμή διαθέτει 40 περίπου ενορίες και ενοριακούς πυρήνες, και 30 ιερείς.

Αγιολογία 

αγίες Ξανθίππη και Πολυξένη
αγία Ευλαλία της Βαρκελώνης
άγιος Βικέντιος της Βαλένθιας 
άγιος Πασιανός επίσκοπος Βαρκελώνης
άγιος Βραούλιος της Θαραγκόζης
άγιος επίσκοπος Ὃσιος της Κορδούης
άγιος Ισίδωρος της Σεβίλλης 
άγιος Λέανδρος της Σεβίλλης

Διοικητική Διάρθρωση 
Η Ιερά Μητρόπολις Ισπανίας και Πορτογαλίας διαιρείται διοικητικά σε τέσσερις (4) Αρχιερατικές Περιφέρειες.

Συγκεκριμένα:

 Κεντρικής και Βόρειας Ισπανία και Γιβραλτάρ

Έδρα Μαδρίτη. Περιλαμβάνει τις Περιφέρειες: Κοινότητα της Μαδρίτης, Καστίλλη-Λα Μάντσα, Εστρεμαδούρα, Καστίλλη και Λεόν, Λα Ριόχα, Ναβάρρα, Χώρα των Βάσκων, Κανταβρία, Αστούριες, Γιβραλτάρ.

 Ανατολικής Ισπανίας και Ανδόρρας

Έδρα Βαρκελώνη. Περιλαμβάνει τις Περιφέρειες: Καταλονία, Αραγωνία, Βαλενθιανική Κοινότητα, Βαλεαρίδες Νήσοι, Ανδόρρα.

 Νοτίου Ισπανίας

Έδρα Μάλαγα. Περιλαμβάνει τις Περιφέρειες: Ανδαλουσία, Περιοχή της Μούρθια, Θέουτα, Μελίγια.

 Κανάριων Νήσων

Έδρα Λάς Πάλμας Ντέ Γκράν Κανάρια. Περιλαμβάνει την Περιφέρεια των Καναρίων Νήσων.

 Πορτογαλίας και Γαλικίας

Έδρα Πόρτο. Περιλαμβάνει την Πορτογαλία και τις Αζόρες Νήσους και την Μαδέρα και την Περιφέρεια της Γαλικίας.

Επισκοπικός κατάλογος

Παραπομπές

Ισπανία